יעקב אברהם

יעקב אברהם (1907 - מאי 2008). חתן פרס ישראל לשנת תשל"ז (1977) על תרומה מיוחדת לעבודה.

ביוגרפיה

אברהם נולד בתימן ליפת ושולמית. הוא התייתם בגיל שלוש. עבד כתימן כחייט, נישא לזוהרה והיה אב לחמישה בנים ולשלוש בנות. 

בשנת 1949 עלה עם משפחתו למדינת ישראל ולאחר תקופה במחנה העולים בראש העין התיישב בגדרה ובנה בה את ביתו. במחצית שנות החמישים החל לעבוד כפועל חקלאי בחברת "נטע" לעיבוד פרדסים וכרמים.

במלחמת יום הכיפורים שכל את בנו  בקרבות ברמת הגולן. בנו יחיאל אברהמי ניהל את מוזיאון גדרה.

בשנת תשל"ז 1977, לאחר 23 שנות עבודה, זכה בפרס ישראל על תרומה מיוחדת לעבודה. בריאיון עיתונאי לרגל קבלת הפרס אמר: "אני אוהב את העבודה. כל תפוז חשוב לבעל הפרדס ולמדינה". רעייתו זוהרה שימשה עד אותה שנה מנהלת עבודה בחברה למיון זרעים.

עבודתו נמשכה לאחר מכן, לצד טיפוח ביתו ולימוד פרקי תורה.

אברהם נפטר בשנת 2008 בגיל 101. ביום פטירתו נולד החימש ה-15 בצאצאיו.

הערות שוליים

זוכי פרס ישראל על תרומה מיוחדת לחברה ולמדינה
זוכי פרס ישראל לשנת 1977
ישראלים ילידי תימן
עולים לאחר קום המדינה: 1948–1950
ישראלים שהגיעו לגיל מאה
אבות שכולים: חללי צה"ל
אישים הקבורים בגדרה
ישראלים שנולדו ב-1907
ישראלים שנפטרו ב-2008